Diari Oficial de la Generalitat Valenciana


Sumari del DOGV 9937, del 16-09-2024 (2024/9230)

RESOLUCIÓ de 5 d’agost de 2024 de la Sotssecretaria de la Conselleria d’Innovació, Indústria, Comerç i Turisme, per la qual es proveïxen, pel sistema de lliure designació, les vacants anunciades en la convocatòria número 90/2024, de 3 de juny (DOGV 9867, 10.06.2024).
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9937

Data del DOGV
:   16-09-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/9230

CVE
:   RIDB-I-6503-5483

Data del document
:   05-08-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Vista la Resolució de 3 de juny de 2024, de la Direcció General de Funció Pública, per la qual es convoca la provisió, pel sistema de lliure designació, de diversos llocs de treball vacants, de naturalesa funcionarial, en la Conselleria d’Innovació, Indústria, Comerç i Turisme. Convocatòria número 90/2024.

Vistos els informes preceptius i vinculants emesos en data 28 de juny de 2024 per la Direcció General de Funció Pública, relatius al compliment dels requisits de participació per part de les persones sol·licitants en la convocatòria número 90/2024, de 3 de juny, per a la provisió, pel procediment de lliure designació, dels llocs de treball convocats.

Vistos els respectius informes, del centre directiu/unitat administrativa corresponents de 18 de juliol, 12 de juliol i 16 de juliol de 2024, al qual estan adscrits els llocs, a fi de determinar les persones més idònies per a l’acompliment d’estos, el resultat és el següent:

Lloc 9770, directora/director territorials: es considera que la persona més idònia per al seu acompliment és Antonio Peris Armengot perquè acredita una àmplia experiència en l’acompliment de diferents llocs de treball en l’Administració de la Generalitat com a enginyer industrial, la qual cosa li ha permés adquirir els coneixements necessaris per a poder assumir les funcions i responsabilitats del lloc de director territorial. Així mateix, destaca la seua formació en diverses matèries pròpies de l’àmbit de les polítiques sectorials, així com en altres corresponents a l’àmbit general administratiu.

Lloc 27994, cap de Servici d’Informes i Activitat Parlamentària: es considera que la persona més idònia per al seu acompliment és José Vidal Pla perquè té una dilatada trajectòria professional en diferents àrees de l’Administració que l’acredita com a persona amb coneixements i competència adequats.

Lloc 28272, cap secretaria del director/a general: es considera que la persona més idònia per al seu acompliment és María Isabel Hernandis Novella perquè té experiència professional en llocs auxiliar administratius que li han permés conéixer amb profunditat l’estructura, organització, funcionament i procediments de la Conselleria. A això cal afegir la seua formació i ampli coneixement de les ferramentes i programes informàtics requerits pel lloc.

Vist que la present resolució ha sigut fiscalitzada de conformitat.

Vist el que s’establix en l’article 62.2 del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana, la publicació de la present resolució servirà de notificació a totes les persones interessades, a l’efecte de possibles impugnacions o recursos.

De conformitat amb el que es disposa en la base quarta de la resolució de la convocatòria esmentada, així com l’article 115 de la Llei 4/2021, de 16 d’abril, de la funció pública valenciana, i l’article 62 del Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal de la funció pública valenciana, i fent ús de les facultats delegades, en els termes establits en l’article 9 de la Llei 40/2015, d’1 d’octubre, de règim jurídic del sector públic (LRJSP), de conformitat amb el que es disposa en la Resolució de 21 d’octubre de 2022, del conseller d’Economia Sostenible, Sectors Productius, Comerç i Treball, punt tercer, 8 (DOGV núm. 9456, de 25 d’octubre de 2022),

RESOLC

*Primer*

Nomenar Antonio Peris Armengot, funcionari de carrera del subgrup A1, amb NRP \*4996\*, com a director territorial, lloc número 9770, subgrup A1, sector indistint, obert a altres administracions públiques, complement de destí nivell 30 i complement específic E050.

*Segon*

Nomenar José Vidal Pla, funcionari de carrera del subgrup A1, amb NRP \*0449\*, com a cap del Servici d’Informes i Activitat Parlamentària, lloc número 27417, subgrup A1, sector indistint, complement de destí nivell 28 i complement específic E050.

*Tercer*

Nomenar María Isabel Hernandis Novella, funcionària de carrera del subgrup C2, amb NRP \*6161\*, com a cap secretaria del directora/director general, lloc número 28031, subgrup C1/C2, sector general, complement de destí nivell 16 i complement específic E032.

El cessament en l’actual lloc de treball es produirà d’ofici el dia de la publicació d’esta resolució en el *Diari Oficial de la Generalitat Valenciana*. La presa de possessió en el nou destí tindrà efectes des de l’endemà del cessament.

Contra esta resolució, que posa fi a la via administrativa, es podrà interposar, potestativament, un recurs de reposició davant el mateix òrgan que ha dictat l’acte, en el termini d’un mes a comptar des de l’endemà de la notificació, o un recurs contenciós administratiu davant el jutjat contenciós administratiu de València, o davant el jutjat contenciós administratiu de la circumscripció en la qual la persona demandant tinga el domicili, en el termini de dos mesos a comptar des de l’endemà de la notificació. Tot això de conformitat amb el que establixen els articles 123 i 124 de la Llei 39/2015, d’1 d’octubre, del procediment administratiu comú de les administracions públiques (LPACAP), i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s’utilitze qualsevol altra via que es considere oportuna.

  

València, 5 d'agost de 2024

(p. d. Resolució 21.10.2022; DOGV 9456, 25.10.2022)

Elena Lumbreras Peláez

Sotssecretària de la Conselleria d'Innovació, Indústria, Comerç i Turisme